అమెరికాలో బంధువులుంటే ఆ 6 దేశాల వారూ రావచ్చు:  ఫెడరల్ కోర్టుహొనొలూలూ, జూలై 14: అమెరికా అధ్యక్షుడు డోనాల్డ్ ట్రంప్కు ఫెడరల్ కోర్టు ఇంకో షాకిచ్చింది. ఆరు ముస్లిం దేశాల నుంచి వలసలను నిషేధిస్తూ జారీచేసిన ఆదేశాలకు మరిన్ని సవరణలు చేసింది. ఈ ఆరు దేశాలవాసులకు అమెరికా పౌరుల్లో సన్నిహిత బంధువులు ఉంటే స్వేచ్ఛగా అమెరికాలో అడుగుపెట్టవచ్చని ఫెడరల్ డిస్ట్రిక్ట్ జడ్జి డెరిక్ వాట్సన్ గురువారం తీర్పు ఇచ్చారు. ఇప్పటికే వీసాలున్న సిరియా, ఇరాన్, లిబియా, సూడాన్, సొమాలియా, యెమెన్ దేశాలకు చెందినవారు అమెరికాకు వచ్చే వెసులుబాటును అమెరికా సుప్రీంకోర్టు కల్పించింది. అయితే వారికి అమెరికాలో బంధువులు ఉన్నట్లు ధ్రువపత్రం చూపించాలని ఆదేశించింది. ఫెడరల్ జడ్జి ఆ బంధువులకు నిర్వచనమిస్తూ.. తాతలు, నానమ్మలు, అమ్మమ్మలు, అత్తలు, మామలు, పెదనాన్నలు, పెద్దమ్మలు, చిన్నాన్నలు, చిన్నమ్మలు.. బావలు, వదినలు, మరదులు, మరదళ్లు, మేనల్లుళ్లు, మేనకోడళ్లు, అన్నదమ్ముల పిల్లలు, సోదరులను ఈ జాబితాలో చేరారు. ట్రంప్ ఉత్తర్వులపై సుప్రీంకోర్టు వచ్చే అక్టోబరులో తుది విచారణ జరుపనుంది.
americalo bandhuvulunte aa 6 deshaala vaaruu raavacchu:  federal kortuhonoluuluu, juulai 14: america adhyakshudu donald trumpku federal kortu inko shaakichindi. aaru muslim deshaala nunchi valasalanu nishedhistuu jaareechesina aadesaalaku marinni savaranalu chesindi. ee aaru desalavasulaku america pourullo sannihita bandhuvulu unte swechhagaa americalo adugupettavachani federal district jadji deric watson guruvaram teerpu icharu. ippatike veesaalunna siria, iran, libia, sudan, somalia, yemen deshaalaku chendinavaaru americaku vache vesulubaatunu america supreenkortu kalpinchindi. ayithe vaariki americalo bandhuvulu unnatlu dhruvapatram chuupimchaalani aadesinchindi. federal jadji aa bandhuvulaku nirvachanamistuu.. taatalu, naanammalu, ammammalu, attalu, maamalu, pedanaannalu, peddammalu, chinnaannalu, chinnammalu.. baavalu, vadinalu, maradulu, maradallu, menallullu, menakodallu, annadammula pillalu, sodarulanu ee jaabitaalo cheraaru. trump uttarvulapai supreenkortu vache aktobarulo tudi vichaarana jarupanundi.